[pic] | COMISIA COMUNITĂŢILOR EUROPENE |

Bruxelles, 27.2.2009

COM(2009) 88 final

2009/0022 (CNS)

Proiect de

DECIZIE A CONSILIULUI

din […]

de abrogare a Directivei 83/515/CEE ș i a 11 decizii caduce din domeniul politicii comune de pescuit

EXPUNERE DE MOTIVE

Comisia a lansat o inițiativă al cărei scop este actualizarea și simplificarea acquis-ului comunitar[1] în contextul programului „O mai bună legiferare”. Una dintre acțiunile principale este legată de identificarea acquis-ului în vigoare prin verificarea actelor înregistrate în Repertoriul legislației în vigoare. Din motive de claritate și siguranță juridică, în cazul în care verificarea arată că anumite texte legislative oficial în vigoare nu mai sunt active, Comisia procedează la abrogarea acestora prin intermediul unui act formal al Comisiei, al unei propuneri de act al Consiliului sau printr-o recunoaștere formală a caducității, în funcție de situație. Abrogarea actelor care au devenit caduce din domeniul politicii comune de pescuit (PCP) este prevăzută în programul continuu de simplificare adoptat în cadrul implementării strategiei Comisiei pentru simplificarea cadrului de reglementare, document COM (2008) 712 – [anexă la programul legislativ și de lucru al Comisiei (CLWP) pentru 2009].

În special, Comisia s-a angajat să revizuiască legislația comunitară referitoare la această politică la momentul adoptării Planului de acțiune 2006 - 2008 pentru simplificarea și îmbunătățirea politicii comune în domeniul pescuitului[2].

După cum a fost evidențiat de verificarea efectuată, o serie de acte adoptate de Consiliu sunt caduce, cu toate că sunt încă în vigoare din punct de vedere oficial. Pentru eliminarea acestor acte din acquis-ul activ este necesară adoptarea unui act formal de către Consiliu, care să aibă aceeași formă cu actul care urmează a fi abrogat (de exemplu decizie, regulament, directivă). Totuși, având în vedere că numai o singura directivă este abrogată, iar forma este apropiată de cea a unei decizii, respectiva directivă este inserată în propunerea de abrogare a deciziilor. A doua propunere grupează regulamente ale Consiliului care trebuie, de asemenea, să fie abrogate deoarece sunt caduce.

Prin adoptarea actelor Consiliului și Comisiei care stabilesc lista textelor legale caduce, numai actele active vor apărea în Repertoriul legislației comunitare în vigoare, ceea ce va permite actualizarea legislației comunitare, aceasta devenind mai clară și mai ușor de înțeles.

2009/0022 (CNS)

Proiect de

DECIZIE A CONSILIULUI

din […]

de abrogare a Directivei 83/515/CEE și a 11 decizii caduce din domeniul politicii comune de pescuit

CONSILIUL UNIUNII EUROPENE,

având în vedere Tratatul de instituire a Comunității Europene, în special articolul 37, articolul 300 alineatul (2) și articolul 300 alineatul (3) primul paragraf,

având în vedere Actul de aderare a Spaniei și a Portugaliei, în special articolul 167 alineatul (3) și articolul 354 alineatul (3),

având în vedere propunerea Comisiei,

având în vedere avizul Parlamentului European,

întrucât:

(1) Creșterea transparenței legislației comunitare reprezintă un element esențial al strategiei pentru o mai bună legiferare implementată de instituțiile europene. În acest context, devine necesară eliminarea dintre actele legislative active a acelora care au încetat să producă efecte reale.

(2) Directiva și deciziile din domeniul politicii comune de pescuit enumerate în continuare au devenit caduce, deși ele sunt încă oficial în vigoare:

- Directiva 83/515/CEE a Consiliului din 4 octombrie 1983 privind anumite acțiuni de adaptare a capacităților din sectorul pescuitului[3]. Această directivă și-a încetat efectele, întrucât prevederile referitoare la respectivul domeniu sunt acum incluse în Regulamentul (CE) nr. 1198/2006 al Consiliului[4];

- Decizia 89/631/CEE a Consiliului din 27 noiembrie 1989 privind contribuția financiară a Comunității la cheltuielile statelor membre pentru asigurarea respectării sistemului comunitar de conservare și de administrare a resurselor de pescuit[5]. Această decizie și-a încetat efectele, întrucât se referă la cheltuielile eligibile efectuate de statele membre între 1 ianuarie 1991 și 31 ianuarie 1995;

- Decizia 94/117/CE a Consiliului din 21 februarie 1994 de stabilire a cerințelor minime cu privire la structura și echipamentul pe care trebuie să le aibă anumite unități mici care asigură distribuirea produselor pescărești în Grecia[6]. Această decizie și-a încetat efectele, întrucât situația de fapt căreia i se aplica nu mai există;

- Decizia 94/317/CE a Consiliului din 2 iunie 1994 privind autorizarea Regatului Spaniei să prelungească până la data de 7 martie 1995 acordul referitor la relațiile reciproce de pescuit cu Republica Africa de Sud[7]. Această decizie și-a încetat efectele, întrucât era destinată a fi aplicată pentru o perioadă care a expirat între timp;

- Decizia 94/318CE a Consiliului din 2 iunie 1994 privind autorizarea Republicii Portugheze să prelungească până la data de 7 martie 1995 acordul referitor la relațiile reciproce de pescuit cu Republica Africa de Sud[8]. Această decizie și-a încetat efectele, întrucât era destinată a fi aplicată pentru o perioadă care a expirat între timp;

- Decizia 1999/386/CE a Consiliului din 7 iunie 1999 privind aplicarea provizorie de către Comunitatea Europeană a Acordului referitor la programul internațional pentru protecția delfinilor[9]. Această decizie și-a încetat efectele, întrucât perioada de tranziție la care făcea referire s-a încheiat deja;

- Decizia 2001/179/CE a Consiliului din 26 februarie 2001 de stabilire a condițiilor de acordare a sprijinului financiar pentru Guineea - Bissau în sectorul produselor pescărești[10]. Această decizie și-a încetat efectele, întrucât era destinată a fi aplicată pentru o perioadă care a expirat între timp;

- Decizia 2001/382/CE a Consiliului din 14 mai 2001 privind contribuția financiară comunitară la anumite cheltuieli aferente implementării unor măsuri de gestionare referitoare la peștii mari migratori[11]. Această decizie și-a încetat efectele, întrucât perioada la care se referea s-a încheiat deja;

- Decizia 2001/431/CEE a Consiliului din 28 mai 2001 privind contribuția financiară a Comunității la anumite cheltuieli ale statelor membre aferente implementării sistemelor de control, inspecție și supraveghere aplicabile politicii comune din domeniul pescuitului[12]. Această decizie și-a încetat efectele, întrucât se referea la cheltuielile eligibile efectuate de statele membre între 1 ianuarie 2001 și 31 decembrie 2003, iar situația de fapt pentru care aceasta fusese adoptată s-a finalizat. De asemenea, a fost adoptată o nouă decizie a Consiliului (2004/465/CE) pentru a reglementa cheltuielile începând cu anul 2004[13];

- Decizia 2004/662/CE a Consiliului din 24 septembrie 2004 privind autorizarea Regatului Spaniei să prelungească până la data de 7 martie 2005 acordul referitor la relațiile reciproce de pescuit cu Republica Africa de Sud[14]. Această decizie și-a încetat efectele, întrucât perioada de tranziție la care se referea s-a încheiat deja;

- Decizia 2004/890/CE a Consiliului din 20 decembrie 2004 privind retragerea Comunității Europene din Convenția privind pescuitul și conservarea resurselor vii din Marea Baltică și Belts[15]. Această decizie și-a încetat efectele, întrucât retragerea Comunității a fost notificată depozitarului respectivei convenții;

- Decizia 2005/76/CE a Consiliului din 22 noiembrie 2004 privind semnarea, în numele Comunității Europene, și aplicarea cu titlu provizoriu a Acordului sub forma unui schimb de scrisori privind punerea în aplicare cu titlu provizoriu a Protocolului de stabilire a posibilităților de pescuit și a contribuției financiare prevăzute de Acordul între Comunitatea Economică Europeană și Republica Federală Islamică a Comorelor privind pescuitul în largul coastelor Republicii Comorelor pentru perioada 28 februarie 2004 - 31 decembrie 2004[16]. Această decizie și-a încetat efectele, întrucât era destinată a fi în vigoare pentru o perioadă care a expirat între timp;

(3) Din motive de claritate și certitudine juridică, această directivă și aceste decizii caduce trebuie abrogate.

ADOPTĂ PREZENTA DECIZIE:

Articolul 1

Directiva și deciziile care se abrogă

Directiva 83/515/CEE și deciziile 89/631/CEE, 94/117/CE, 94/317/CE, 94/318/CE, 1999/386/CE, 2001/179/CE, 2001/382/CE, 2001/431/CE, 2004/662/CE, 2004/890/CE și 2005/76/CE se abrogă.

Articolul 2

Destinatari

Prezenta decizie se adresează statelor membre.

Adoptată la Bruxelles,

Pentru Consiliu

Președintele

[1] COM(2003)71.

[2] COM(2005)647.

[3] JO L 290, 22.10.1983, p. 15.

[4] JO L 223, 15.8.2006, p. 1.

[5] JO L 364, 14.12.1989, p. 64.

[6] JO L 54, 25.2.1994, p. 28.

[7] JO L 142, 7.6.1994, p. 30.

[8] JO L 142, 7.6.1994, p. 31.

[9] JO L 147, 12.6.1999, p. 23.

[10] JO L 66, 8.3.2001, p. 33.

[11] JO L 137, 19.5.2001, p. 25.

[12] JO L 154, 9.6.2001, p. 22.

[13] JO L 157, 30.4.2004, p. 114.

[14] JO L 302, 29.9.2004, p. 5.

[15] JO L 375, 23.12.2004, p. 27.

[16] JO L 29, 2.2.2005, p. 20.